NETFLIXOVA DOKUMENTARNA SERIJA
Na temelju savjeta predsjednika NRC-a,
savjetujem svim grupama posebno osjetljivima na radijaciju,
odnosno trudnicama i djeci predškolske dobi,
da do daljnjega napuste područje
u krugu od osam kilometara od Three Mile Islanda.
TREĆI DAN, 30. OŽUJKA 1979.
Ova i druge mjere opreza
utemeljene su na mom uvjerenju da opreza nikad nije dosta.
Ostanite u kućama! Zatvorite sva vrata i prozore!
Ovo je samo mjera opreza.
Tvrtke su zatvorene, a vlasnici i radnici su otišli.
Škole u krugu od osam kilometara danas su zatvorene do daljnjega.
Sjećam se da je u učionici bilo kaotično.
Učitelji su se okupili na hodniku.
Svaka je šestogodišnjakinja znatiželjna.
Ali prema njihovim licima vidjela sam da se događa nešto opasno.
Moja je majka nekoliko puta zvala školu,
ali nije je mogla dobiti.
Rekli su nam da se vratimo u klupe,
smirivali su nas i zaokupili zadacima
te rekli da će nas autobus odvesti kući.
Dok sam gledala kroz prozor,
vidjela sam samo kolone automobila.
Trube su bile nevjerojatno glasne.
Morala sam staviti ruke na uši.
Vidjela sam ljude u bijelim odijelima
kako hodaju po ulici.
Mislila sam si: „Ovo je kao u Ratovima zvijezda.”
Znate, stormtrooperi.
Ali nije mi bilo jasno što rade ondje.
„Što će se dogoditi?”
Civilna zaštita četiriju obližnjih okruga
uspostavila je evakuacijske centre za one koji žele otići.
Stanovnici u krugu od 15 km mole se da do daljnjeg ne izlaze iz kuća.
Zatvorite vrata i prozore.
Pratite radio ili televiziju i pričekajte daljnje upute.
Thorburgh je više puta naglasio da zasad nitko nije naredio evakuaciju,
ali priznao je da postoji ta mogućnost.
Jednostavno molimo ljude da se spreme za pokret,
ali da zasad ne idu nikamo.
Zasad nitko nije u opasnosti.
Guverner je vrlo jasno rekao: „Ovo je samo mjera opreza.”
ZAMJENIK GUVERNERA
Ali time je izazvano ono što smo željeli izbjeći.
Panika.
Kamo idete?
Majci. Nemam kamo drugdje.
Idem i neću se vratiti.
Srećom, muž je bio kod kuće.
Imali smo dijete predškolske dobi i rekla sam mu: „Stvarno moramo ići.”
Pitala sam se: „Što ponijeti sa sobom?”
STANOVNICA MIDDLETOWNA
Bilo mi je važno ponijeti dječje rodne listove kako bih,
da se ne daj Bože razdvojimo, mogla dokazati da su moja djeca.
Razmišljala sam i o tome.
Kad smo krenuli,
pogledala sam sve što volim i zapitala se hoću li se ikad vratiti.
To je jako teško.
Što vam je došlo kad ste čuli novosti?
Pobjeći.
Kad su se djeca vratila kući, nisam htjela stvarati paniku.
Rekla sam da idemo kod bake i djeda na mali odmor.
STANOVNICA MIDDLETOWNA
Cilj mi je bio maknuti djecu od tog nepoznatog čudovišta.
Stanovnici ne čekaju službeni poziv za evakuaciju.
Polovica ih je otišla.
Danas je otišlo toliko ljudi
da je policija uvela policijski sat od 21.00 do 7.00
kako bi spriječila eventualne pljačke.
Očito je da je nuklearna nesreća koja se dogodila u srijedu ujutro
puno složenija i puno ozbiljnija
nego što su govorili javnosti.
Dok smo napuštali dom, uopće nisam razumjela što se događa,
ali znala sam da nešto nije u redu.
I razmišljala sam: „Hoćemo li se ikad vratiti?
Hoće li moja kuća biti ovdje?”
Sjećam se lica ljudi u automobilima.
STANOVNICA MIDDLETOWNA
Ljudi su se bojali.
Dužnosnici su danas otkrili da je u kupoli zgrade
izmjerena radijacija od 30 000 rema po satu,
što je 75 puta više od smrtonosne doze za čovjeka
i 3000 puta više od normalne razine za nuklearni reaktor.
Radioaktivni oblak nošen vjetrom
kretao se sjeverno, točno onamo kamo smo se mi evakuirali.
Potrudite se skinuti to sa sebe.
Ako slučajno morate izaći i izložiti se,
najbolje je poslije toga skinuti odjeću,
oprati je…
Kad smo došli kod rodbine, svi smo morali…
skinuti odjeću, otuširati se i odjenuti nešto svježe.
Sjećam se da sam se osjećala kao gubavac.
U nevjerojatnom trećem danu nesreće,
zbrka, proturječje i pitanja
ispunjavali su atmosferu kao atomske čestice.
I dok smo gledali Waltera Cronkitea na državnim vijestima,
mislim da smo većinom bili šokirani
što se takvo nešto dogodilo našem gradiću.
Ali nisu svi otišli. Neki su rekli da ostaju.
Nismo razmišljali o odlasku iz grada.
Da sam mlađi i da imam djecu, vjerojatno bih otišao.
Ljudi koji su mogli, otišli su,
ali mnogi nisu imali tu mogućnost.
Shvatili smo da zajednica više nikad neće biti ista.
Trenutačna očitanja nisu ništa viša od jučerašnjih.
Otišli smo u bakinu kuću
koja je bila svega 15 km dalje u Harrisburgu.
Bila sam znatiželjna,
slušala sam razgovore odraslih i vijesti.
Situacija je sve manje jasna
svakoga dana od početka u srijedu ujutro…
Uprava tvrtke kaže da je curenje zaustavljeno.
Iz regulatornih tijela kažu da radijacija i dalje izlazi.
Sve je to bilo previše.
Je li guverner nekoj osobi ili radnoj skupini dao zadatak
da nadzire moguće posljedice…
Počinje razmišljati o organiziranju radnu skupinu.
Upravljanje informacijama
bilo je jedan od većih izazove ove krize.
Širile su se tisuće glasina i proturječnih izvora informacija.
Morali smo uspostaviti vjerodostojan izvor
kojem će ljudi moći vjerovati.
Guverner Thornburgh nazvao je predsjednika.
Ja sam tada bila predsjednikova osoba zadužena za nesreću.
URED ZA GLOBALNA PITANJA
Guverner je tražio predsjednika Cartera
da mu da jednu osobu koja će nadzirati stanje na terenu…
CARTEROVA VLADA
…i razgovarati s medijima.
Predsjednik se uključio u problem…
NEDOSTATAK GORIVA
…zato što je energetska politika tada bila stalni izvor zabrinutosti.
Imali smo osjećaj da trebamo nuklearnu energiju.
Ali on je također bio nuklearni inženjer.
Bio je mornar nuklearne mornarice.
Nesreće u nuklearnim elektranama g. Carteru nisu novost.
Opisao je kako je početkom 1950-ih,
kao nuklearni inženjer pripravnik,
poveo grupu od 22 ljudi u reaktor u Chalk Riveru u Kanadi
čija se jezgra rastalila.
Predsjednik je ondje proveo minutu i 29 sekundi
dok je pomagao rastaviti reaktor.
Zato je vjerovao u sigurnost te tehnologije.
Predsjednik je poslao svog predstavnika g. Harolda Dentona,
voditelja operacija u NRC-u,
da pomogne meni i našim stručnjacima
s nadzorom situacije i potpunim informiranjem javnosti.
U NRC-u su Harolda Dentona smatrali
jednim od većih stručnjaka u Three Mile Islandu.
Bio je predstavnik Jimmyja Cartera…
OPERATER NUKLEARNE ELEKTRANE
…čiji je zadatak bio procijeniti situaciju
i reći mu što se točno događa.
Zabrinjava nas stanje goriva u jezgri.
U reaktorskoj posudi stvorio se mjehur…
NRC
…pa moramo pratiti promjene u hidraulici jezgre.
Denton nam je rekao:
„U reaktoru se stvorio mjehur vodika koji bi,
ako nešto ne poduzmemo, mogao eksplodirati.”
I po prvi put otkako je to počelo,
priznajem da sam se uplašio.
Posljedice mjehura vodika mogle su se pokazati katastrofalnima.
Emisija CBS Reports, opasnost u Three Mile Islandu.
Situacija u nuklearnom reaktoru zasad je stabilna, ali i dalje opasna.
Na vrhu reaktorske posude nastao je mjehur radioaktivnog plina.
Otvorila se nova faza nesreće.
U srcu nuklearne elektrane nastao je mjehur vodika…
NUKLEARNI FIZIČAR
…i nije se znalo što će izazvati.
Vodik je eksplozivan i zato je postojala mogućnost
da se dogodi eksplozija unutar samog reaktora.
Inače, to se dogodilo i u Čeronbilu.
Eksplozija vodika raznijela je cijeli krov reaktora
nakon čega je radijacija izašla u okoliš.
Ta se nesreća dogodila 1986.,
a dijelovi područja oko Černobila stoljećima će biti nepristupačni.
Mjehur u reaktorskoj posudi većinski se sastoji od vodika.
Ako postoji izvor kisika
i izvor zapaljenja, mogao bi se zapaliti.
Kad sam čula za mjehur vodika,
shvatila sam da postoji mogućnost da izgubimo sve.
Sve što smo gradili, sav…
Sve bi nestalo.
…prati problem u Three Mile Islandu.
Koliko je opasno? Je li moguć kineski sindrom?
Postoji li mogućnost goleme katastrofe?
Kineski sindrom uvijek je moguć.
To je uključeno u sve izračune.
Katastrofa o kojoj govorimo u slučaju velikog taljenja jezgre
uključuje desetke tisuća mrtvih, stotine tisuća oboljelih od raka
i kontaminaciju tisuća kvadratnih kilometara.
-Dr. Lapp? -Ovdje smo naglasili…
Strašno sam se bojala.
Cijela središnja Pennsylvania bila je ugrožena.
Vjerojatnost da ćemo preživjeti čak i 65 kilometara od elektrane
možda je bila ugrožena.
Svi su se bojali nuklearne energije
kad su čuli za mjehur vodika koji može raznijeti reaktor.
Agencija za nuklearnu sigurnost i tvrtka
katastrofalno su komunicirali.
I međusobno i sa stanovništvom.
Pustili su da ljudi žive u strahu
dok su oni odlučivali što će.
Suočeni smo s malom, ali realnom mogućnosti
taljenja jezgre u nuklearnoj elektrani Three Mile Island.
ČETVRTI DAN
Djelatnici i dalje istražuju
kad bi mogla eksplodirati i je li temperatura u jezgri…
Ta je subota bila jako zastrašujući dan.
Znanstvenici potvrđuju da je temperatura goriva od 315 °C
dovoljna da detonira mjehur plina.
Imali smo čisti matematički problem
i morali smo čekati da stručnjaci zaključe
je li riječ o jako opasnom mjehuru.
Tisuću nuklearnih znanstvenika i tehničara koji žele spasiti reaktor
suočeni su s više problema.
Zvali su inženjere iz cijelog svijeta.
„Koliko je ovo opasno? Kako to riješiti?”
Na kocki je bila budućnost nuklearne energije.
Prema jednom vladinom istraživanju,
bilo bi 45 000 mrtvih i 250 000 ozlijeđenih.
Zbog te mogućnosti vlasti razmišljaju o evakuaciji.
A na najvišoj razini
raspravljalo se o evakuaciji milijuna ljudi.
Proživljavali smo najgori mogući scenarij.
Tvrtka i vlada kažu da je stanje stabilno, ali ne slažu se oko činjenica.
Stručnjaci nemaju jasne zaključke
o veličini mjehura vodika.
Različiti dijelovi NRC-a nisu se mogli složiti
oko toga što se događa.
„Eksplodirat će.” „Da evakuiramo ljude?”
NRC
Zvali su me rođaci iz Philadelphije.
„Vjetar puše prema nama. Da odemo u New York?”
Rekao sam: „Usporite!” Znate?
Nuklearni znanstvenici ne mogu eliminirati
opasni mjehur vodika u reaktoru
bez malog rizika da izazovu taljenje jezgre.
Radili smo analize
i pokušavali izračunati relativni rizik.
Ali to se pretvori u iznimno emocionalni rizik,
a stvari se znaju oteti kontroli, pogotovo u medijima.
U trenutačnim uvjetima kisik možda polako ulazi u mjehur vodika.
Što je više kisika, viša je i opasnost od eksplozije vodika.
Prijete još dvije opasnosti.
Od mjehura plina u reaktoru
i od radioaktivnog materijala nakupljenog u zaštitnoj zgradi.
U subotu navečer u obavijesti koja se emitirala na dnu TV ekrana…
GLASNOGOVORNIK
„Mjehur vodika u reaktoru mogao bi postati eksplozivan.”
…mogao bi postati eksplozivan.
Predsjednik NRC-a rekao je
da bi evakuacija mogla biti pametan izbor.
U tom je trenutku 25 novinara nahrupilo kroz vrata mog ureda.
Vičući su ispitivali: „Trebamo li otići?”
Jedan je čak plakao.
Zavladala je opipljiva panika.
Tjeskoba raste i mnogi su se preselili u skloništa
poput ove sportske arene udaljene 17 km od elektrane.
Ništa nisam razumjela. Ispitivala sam: „Što se događa?
Hoćemo li umrijeti?”
Živjeli smo na rubu. Borili smo se za svoje živote.
Što će se dogoditi s elektranom? Hoće li eksplodirati kao nuklearna bomba?
Što je zapravo taljenje jezgre?
Strah je porastao zato što smo se bojali nepoznatoga.
To se možda sad ne vidi,
ali što će biti za 25 godina ako smo bili izloženi?
Imao sam trudnu ženu.
Otišao sam u evakuacijski centar s guvernerom i svojom obitelji.
Željeli smo zaustaviti glasine koje su uzrujavale ljude
i samo stvarale još veći strah.
Koja opasnost još postoji?
Koliko je opasno?
Tek ako sadašnji planovi ne uspiju
morat ćemo tražiti drugo rješenje.
Zbog rastuće zabrinutosti o mjehuru vodika guverner Thornburgh rekao je predsjedniku
da želi preporuku federalnih vlasti
treba li proširiti evakuaciju u krugu od osam kilometara
i narediti opću evakuaciju.
Ali bojali smo se trajnog utjecaja na nuklearnu industriju.
To je jako teška odluka
kad nemate jasna saznanja.
I tako je predsjednik kasno u subotu odlučio
da je najbolje da posjeti reaktor
i tako umanji strah javnosti.
PETI DAN
Molit ćemo se Bogu da nas čuva u svoj zbrci
i nesigurnosti ovih vremena.
Vjerujemo Gospodinu da se više ništa neće dogoditi.
Kad je predsjednik Carter stigao,
ondje je još vladao kaos.
Postojala je mogućnost da mjehur kisika eksplodira.
Ali svojim dolaskom u Three Mile Island
nuklearnoj je industriji rekao:
„Hej, ljudi. Na vašoj sam strani”,
a ljudima da je nuklearna energija dobra.
Glavna svrha njegova dolaska u Three Mile Island
bila je uvjeriti američku javnost da se nema čega bojati.
Glavni cilj mog dolaska
jest da kao predsjednik saznam što više mogu
o problemima u Three Mile Islandu
i da uvjerim stanovnike ove regije
da poduzimamo i da ćemo poduzeti sve što možemo
da riješimo ove probleme.
Predsjednik Carter htio je reći:
„Znamo što radimo. Zaštitit ćemo vas. Niste u opasnosti.”
Kad je predsjednik otišao s otoka,
ljudi Harolda Dentona opet su prošli sve izračune.
Sve su provjeravali,
ali tek kad su otkrili pogrešku
potvrdili su da mjehur vodika
ne predstavlja ozbiljnu prijetnju.
Jesu li ljudi u okolici ugroženi?
Trenutačno nema opasnosti.
NRC
Situacija se stabilizirala,
ali treba postići hladno gašenje jezgre kraj ovog mjehura…
Jako mi je laknulo.
Sve je prošlo bez izgubljenih života
i što se mene ticalo, krizna je faza završila.
Ova nuklearna nesreća očito nas sve zabrinjava.
Zaslužujete cijelu priču i dobit ćete je.
Naredio sam uspostavu neovisne predsjedničke komisije stručnjaka
koja će istražiti uzroke ove nesreće
i dati preporuke za unapređenje sigurnosti
nuklearnih elektrana.
SEDMI DAN
Prije tjedan dana dogodila se nesreća
u nuklearnoj elektrani Three Mile Island u Pennsylvaniji.
Danas oštećena elektrana
i dalje ispušta radijaciju u zrak.
Vladini znanstvenici jutros su u helikopterima
mjerili radijaciju koja izlazi iz elektrane.
Morali su ukloniti vodik iz reaktora.
Osmislili su metodu
kojom će ispustiti plemenite plinove i sve drugo.
Tako će sniziti pritisak.
Današnje ispuštanje radijacije iz Three Mile Islanda
izazvalo je niz posljedica.
Ali svaki put kad bi otvorili ventil,
dogodilo bi se nekontrolirano ispuštanje radijacije u okoliš.
Nisu imali izbora.
Morali su to učiniti.
TVRTKA KAŽE DA MJEHUR NESTAJE
Čemu smo moja djeca i ja bili izloženi ta tri dana?
JAVNO SASLUŠANJE
Met-Ed je bio neodgovoran,
kao i NRC.
Kako se ovo moglo dogoditi?
I,
nadam se da nećemo postati statistika
za 10, 20 ili 30 godina, ali znam da hoćemo.
Je li vama itko umro od raka?
Meni jest.
Ako ga dobije moj sin, moja žena ili ja, to nije u redu.
Dugo smo pokušavali utvrditi
koliko je radijacije i dalje izlazilo u atmosferu.
MOBILNI LABORATORIJ NRC-A
U obližnjem kombiju vladin znanstvenik s pomoću računala
analizira uzorke zraka, vode i vegetacije.
Ali govorili su nam
da te razine nisu opasne za zdravlje stanovništva.
Cijela federalna zdravstvena zajednica
kaže da stanovnici Harrisburga ne moraju brinuti.
Ne očekujemo porast smrti od raka
kao posljedicu izlaganja zračenju među ovim stanovništvom.
Stručnjak za nuklearnu energiju rekao je da su uznemirujuće vijesti
nanijele veću psihološku štetu od radijacije u tih sedam dana napetosti.
Različitim mjerenjima ni u jednom trenutku
nisu izmjerene razine kontaminacije opasne za zdrave osobe.
Industrija se trudila osloboditi krivnje
odmah nakon nesreće.
A nažalost, naš su najbolji mjerač ljudi.
STANOVNIK MIDDLETOWNA
Tko ne traži, neće ni naći,
a veći broj mjerača nije mogao izmjeriti količinu radijacije koja je iscurila.
Svaka je doza radijacije prevelika.
Mala količina radijacije čini malu štetu, a veća količina veću.
NEUROBIOLOG
Nitko ne zna koliko je radijacije izašlo
zato što nemamo brojke.
Procjene radijacijske štete u Three Mile Islandu
zanemaruju raznorazne faktore.
Svatko tko sa sigurnošću tvrdi koliko je radijacije izašlo
laže ili je budala.
Tragovi radioaktivnog joda detektirani su u uzorcima mlijeka.
Hershey od nesreće ne koristi novo mlijeko
i testira svoje proizvode na radijaciju.
Područja izbacivanja otpadne vode također su pozitivna na radioaktivni jod.
Kad smo se vratili, htjela sam otići na rampu za čamce.
Ondje sam se prije zabavljala
i radila žabice.
Ali sjećam se da sam vidjela puno mrtvih riba.
Bile su ih pune obale.
Sjećam se da sam si mislila da su nešto unutra ispustili.
Nešto puno snažnije nego što su priznali.
Ljudi su i dalje bili sumnjičavi.
Nakon deset dana guverner Pennsylvanije
ukinuo je naredbe vezane za nesreću u elektrani.
Škole su otvorene,
a trudnice su se vratile domovima u krugu od osam kilometara.
Izgledalo je i činilo se normalno,
ali kad smo se vratili, sve što smo imali još je bilo u limbu.
Bio sam u blizini elektrane.
Katkad u ustima osjetite okus metala.
Boljelo nas je grlo nakon boravka blizu Three Mile Islanda.
Svakoga u okolici boljelo je grlo.
Sin mi je rekao: „Mama, povratio sam.”
Nevjerojatnu zelenu sluz.
To me stvarno uplašilo.
Odmah sam nazvala pedijatra i rekao mi je:
„Joyce, stvarno ne znam.”
Djevojka koja je tada išla u srednju školu
bila je vani u srijedu, četvrtak i petak.
Cijeli je dan vozila bicikl po Middletownu.
Dobila je lezije po koži.
Kad počnete kopati i razgovarati s ljudima,
osjetili su okus metala, pekle su ih oči, imali su proljev, povraćali su.
Sve su to posljedice izlaganja radijaciji.
A radijacija ima dugotrajne negativne učinke na zdravlje
koji mogu izazvati rak.
Jedanaest tisuća žitelja Middletowna
ozbiljno je zabrinuto za svoje zdravlje i sigurnost.
Prije nesreće živjela sam u svom malom svijetu.
Nisam razmišljala o radijaciji, njezinoj opasnosti i sličnim stvarima.
Ni o čemu.
Uzmite ovaj letak o učincima niske razine radijacije!
Ali dogodila mi se situacija u kojoj sam mogla izgubiti sve,
pa i svoju djecu.
EVAKUIRAJTE MET-ED
Morala sam se trgnuti iz svijeta snova,
informirati se i vidjeti što se zapravo dogodilo.
POKOPAJTE MET-ED, A NE NAS!
UGASITE TMI
Veliko okupljanje u Harrisburgu ispred ulaza u Capitol.
Okupljeni kažu da je vrijeme da se oštećena elektrana ugasi zauvijek.
Ljudi su se počeli buniti protiv nuklearne energije,
što u normalnim okolnostima ne biste čuli u našoj zajednici.
Za zajednicu poput naše to je vjerojatno dio problema.
Nitko nije sumnjao u nuklearnu energiju.
Ovaj skup organizirao je Three Mile Island Alert.
Three Mile Island Alert uspostavljen je 1977.
zbog sumnji u nuklearnu energiju, ali bili smo marginalizirani.
Ali nesreća ili taljenje jezgre
odmah će vas pretvoriti iz parije u mesiju.
Prije sam vjerovala vladinim dužnosnicima,
ali sad ne želim ni da me traže da vjerujem.
Evo zašto smo ovdje.
Odlučila sam početi ići na sastanke zajednice.
Trebao je doći i NRC.
Prvo su nam rekli: „Radijacija kojoj su izložena vaša djeca
nije ništa štetnija od jedne cigarete
ili čaše vina.”
U Pennsylvaniji djeci ne možete davati cigarete i vino.
Zašto me onda možete toliko ozračiti?
Više od 300 stanovnika suočilo se s gradskim vijećem.
Sve ćemo to uzeti u razmatranje.
Dok sam sudjelovala u raznim sastancima u vijećnici,
shvatila sam da bi netko postavio pitanje
i NRC bi odgovorio na njega.
Na drugom sastanku postavili bismo isto pitanje
i dobili potpuno drugi odgovor.
Dužnosnici tvrde da stanovnici nemaju razloga za brigu.
Onda sam pomislila: „Ili nam lažu
ili ne znaju što rade.”
Strah je stvorio najjači antinuklearni pokret u zemlji.
Bez nuklearki!
Ovo je prava poruka Kineskog sindroma.
Ako nastavimo povjeravati svoje zdravlje i sigurnost
upravama komunalnih tvrtki čiji je glavni cilj maksimizirati zaradu,
vidjet ćemo još Harrisburga
i porast epidemije raka
koja već divlja u ovoj zemlji.
KRIPTON-85 UBIJA
Sjećam se srednje škole '65. Bjesnio je Vijetnamski rat.
Bila sam protiv prosvjednika.
A, NE! NEĆEMO SVIJETLITI!
Ljudi marširaju i propitkuju odluke naše vlade?!
Kako se usuđuju?!
Strgnuli su mi ružičaste naočale s očiju.
Mislim, to me promijenilo.
Postala sam aktivistica,
marširala sam istim tim ulicama
i borila se protiv onoga što nam je učinio Three Mile Island.
Ovo što danas ovdje radimo važnije je od borbe protiv rasizma…
BORAC ZA GRAĐANSKA PRAVA
…seksizma i gladi, jer ja osjetim glad!
Vidim rat! Osjetim rasizam!
Radijaciju ne mogu vidjeti! Ne mogu je nanjušiti!
Jednog ću se dana probuditi proklet!
Nesreća u elektrani Three Mile Island
rasplamsala je raspravu o sigurnosti nuklearne energije,
što bi moglo ugroziti budućnost nuklearne industrije.
LISTOPAD 1979., ŠEST MJESECI NAKON NESREĆE
Predsjednikova komisija za elektranu Three Mile Island
predala je svoj izvještaj.
Svi važni ljudi došli su na saslušanje,
uključujući operatere koje je nesreća zatekla.
Svakoga su tražili da kaže kako je pogoršao već tada veliku nesreću.
OPERATER
Ja sam u početku isključio reaktorske pumpe.
Prema mojem mišljenju…
VODITELJ SMJENE
…to što nismo shvatili
da je ventil za rasterećenje tlaka djelomično ili u potpunosti otvoren
bio je najvažniji faktor.
Prije Three Mile Islanda
ljudi su mislili da će operater uvijek riješiti problem.
Mi smo otkrili da je operater,
iako je imao najbolje namjere,
zapravo učinio nešto što je uvelike otežalo hlađenje jezgre.
Usporio sam dotok rashladne tekućine.
Našli su se u situaciji za koju nisu bili obučeni
i dogodilo se mnogo nesporazuma.
Malo su se izgubili.
Ali svi su se trudili učiniti ono što su mislili da je najbolje.
Velik dio učinjenih pogrešaka bile su ljudske pogreške.
Od šest stvari koje su pošle po zlu, četiri i pol su bile ljudske pogreške.
Jedna je bila kvar opreme, a jedna možda greška u dizajnu.
Jedno svjedočanstvo šokiralo je predsjednika komisije.
Prije nesreće više je puta bilo problema
s ventilima za rasterećenje pritiska u reaktorima Babcock & Wilcox.
To je trebao biti znak da je nesreća moguća.
NRC je prije imao određenu filozofiju…
INSPEKTOR NRC-A
…o sigurnosti reaktora,
da ovakve nesreće nisu moguće.
Jim Creswell bio je inspektor NRC-a
kojeg su poslali da istraži niz događaja…
POVJERENIK NRC-A
…koji su se odvili
u elektrani Davis-Besse u Ohiju.
REAKTORI BABCOCK & WILCOX
Ondje se nije dogodila nesreća, ali lako se mogla dogoditi.
Creswell je tražio sastanak sa mnom u vezi s problemima s ventilima.
Sastali smo se svega šest dana prije nesreće u Three Mile Islandu.
Naravno, mislio sam da su ozbiljni.
Napisali smo dopis
sa zahtjevom da sjedište NRC-a to hitno riješi.
BILO JE IZNIMNO TEŠKO KONTROLIRATI ELEKTRANU.
Nažalost, drugog dana nesreće dobili smo odgovor u kojem je pisalo:
„Ne brinite se za to.”
SIGURNOST NIJE UGROŽENA.
Naravno, NRC i svi ostali voljeli bi da je događaj u Davis-Betteu
bolje istražen i shvaćen prije Three Mile Islanda.
Iako je istraga provedena,
izvori tvrde da NRC nije ozbiljno shvatio Jima Creswella.
i da cilj istrage nije bio riješiti problem,
nego ušutkati Creswella.
Nekoliko dana prije nesreće u Three Mile Islandu
Jim Creswell oglasio je uzbunu, ali nitko ga nije poslušao.
…da se takve nesreće ne mogu dogoditi.
Ta se nesreća mogla izbjeći
da su NRC i industrija slušali svoje zaposlenike.
Nakon TMI-ja možda razvijemo drugu filozofiju.
Ali ovo nije kultura sigurnosti,
nego kultura zarade.
A njezina je premisa profitabilnost po svaku cijenu.
Istraga predsjednikove komisije o ozbiljnosti nesreće u Three Mile Islandu
zapravo je bila samo mazanje očiju.
Puno vam hvala.
Komisija je otkrila ozbiljne nedostatke
u načinu na koji vlasti i industrija
reguliraju i upravljaju nuklearnom energijom.
Ali ne možemo zatvoriti vrata nuklearnoj energiji u SAD-u.
Predsjednikova komisija dala je nama
i američkoj javnosti jednostavnu poruku o nuklearnoj energiji.
GLASNOGOVORNIK NUKLEARNE INDUSTRIJE
Nastavite, ali oprezno.
Ljudi koji žive blizu mjesta nesreće ne mogu to tako lako prihvatiti.
Time su dokazali da uopće ne vide realnost naše zajednice.
AMERIČKA DEMOKRACIJA UMRLA 28. OŽUJKA 1979.
Lokalno stanovništvo i vlasti ljutito su dočekali članove komisije.
Ljutnja i frustracija bile su opipljive.
Tko misli na nas pri donošenju takvih odluka
i misli li uopće?
Kad govorite o budućnosti i životima vaše djece,
unuka i budućih praunuka,
bude vam stvarno teško!
Prema danas objavljenom istraživanju,
nesreća u Three Mile Islandu otjerala je 44 000 ljudi iz domova,
a troškovi evakuacije i izgubljena zarada procjenjuju se na 18,2 milijuna dolara.
Kad požari i uragani prođu,
možete se vratiti i graditi ispočetka.
Mi smo se vratili istom problemu.
Mogla sam se prepustiti i prihvatiti njihova objašnjenja
ili biti gospodarica svoje sudbine,
a željela sam saznati istinu.
Čak i nakon mjehura vodika i dolaska predsjednika Cartera,
nesreća koja se dogodila u Three Mile Islandu
imala je golem utjecaj na nuklearnu industriju.
Ali nitko nije znao koliku je štetu reaktor pretrpio.
SRPANJ 1982., TRI GODINE NAKON NESREĆE
Stručnjaci su dosad samo nagađali
koliku je štetu pretrpjela nuklearna elektrana Three Mile Island,
ali danas će tehničari dobiti dokaze
o tome što se dogodilo u jezgri reaktora.
U srpnju 1982.
izveli smo postupak koji smo nazvali kratkom provjerom.
Poslali smo opremu za mjerenje radijacije
i kameru u jezgru kako bismo vidjeli razmjere štete.
Vodila se velika tehnološka debata
o tome koliko je jezgra oštećena.
Imali smo sliku i zvuk uživo dok su spuštali opremu,
a u sobi je vladala mrtvačka tišina.
Spuštamo oba kabela.
Ušli smo 60 centimetara u jezgru.
Približavamo se 120 centimetara.
Metar i dvadeset. Ljudi su se čudili.
Na 150 centimetara smo. Uspori, pokušajmo ovo snimiti.
-Dobro, usporit ću. -Samo polako.
Previše je svjetla. Možemo li…
Predivna slika, Normane.
Da bar znam koji je ovo vrag.
Otkrili smo da se gornja polovica jezgre
doslovno urušila sama u sebe.
Sve je bilo rastaljeno.
Reaktor je bio jako oštećen, puno jače nego što je bilo tko mislio.
Bilo tko.
To je teško oštećenje jezgre.
Kad su izgubili rashladnu vodu, jezgra je bila izložena i rastalila se.
To znači da nas je možda 30 minuta
dijelilo od katastrofalne eksplozije pare
koja bi raznijela cijeli reaktor.
Trideset minuta.
Nisam znala da je bilo toliko.
Bože dragi.
Jezgra se rastalila!
Nesreća u Three Mile Islandu
bila je najgora nuklearna nesreća koja se dogodila na američkom tlu.
Nismo znali da nas čeka još jedan događaj
koji je mogao biti još opasniji od toga.
Prijevod titlova: Domagoj Južnić